# Priloga: Okvirna samoocena izvajanja priporočil iz 2. kroga UPP

## SPREJETA PRIPOROČILA

| **PRIPOROČILO** | **OCENA URESNIČEVANJA** |
| --- | --- |
| 1. Sprejme naj nadaljnje ukrepe za ratifikacijo mednarodnih sporazumov o človekovih pravicah, ki jih je Slovenija podpisala po prvem krogu univerzalnega periodičnega pregleda (Hrvaška). | NEIZVEDENO |
| 2. Pospeši naj postopek ratifikacije spremembe 8. člena Mednarodne konvencije o odpravi vseh oblik rasne diskriminacije (Belgija). | NEIZVEDENO |
| 3. Ratificira naj Izbirni protokol h Konvenciji o otrokovih pravicah o postopku sporočanja kršitev (Portugalska, Slovaška). | IZVEDENO |
| 4. Ratificira naj Izbirni protokol k Mednarodnemu paktu o ekonomskih, socialnih in kulturnih pravicah (Španija, Tunizija, Portugalska). | NEIZVEDENO |
| 5. Nadaljuje naj ratifikacijo Mednarodne konvencije o zaščiti vseh oseb pred prisilnim izginotjem, ki je bila predmet priporočila, ki ga je Slovenija sprejela med prvim krogom (Španija). | V IZVAJANJU |
| 14. Ratificira naj Mednarodno konvencijo za zaščito vseh oseb pred prisilnim izginotjem (Irak). | V IZVAJANJU |
| 15. Ratificira naj Mednarodno konvencijo za zaščito vseh oseb pred prisilnim izginotjem (Urugvaj). | V IZVAJANJU |
| 16. Ratificira naj Mednarodno konvencijo za zaščito vseh oseb pred prisilnim izginotjem (Belgija, Francija, Tunizija, Sierra Leone, Argentina). | V IZVAJANJU |
| 18. Ratificira naj Konvencijo Sveta Evrope o preprečevanju nasilja nad ženskami in nasilja v družini ter boju proti njima, tj. Istanbulsko konvencijo, ki jo je podpisala 8. septembra 2011 (Turčija). | IZVEDENO |
| 20. Pripravi naj celovit zakon, s katerim bo v slovensko notranje pravo vključila vse določbe Konvencije o otrokovih pravicah (Vietnam). | IZVEDENO  |
| 21. Zagotovi naj popolno usklajenost slovenske zakonodaje z mednarodnimi standardi in tako spoštuje svoje zaveze po mednarodnih sporazumih, zlasti Konvenciji o odpravi vseh oblik diskriminacije proti ženskam, Konvenciji o otrokovih pravicah in Mednarodni konvenciji o odpravi vseh oblik rasne diskriminacije (Bahrajn). | IZVEDENO |
| 22. Razširi naj mandat in pooblastila ustanov, ki morajo zagotavljati spoštovanje načela enakosti in nediskriminacije (Izrael). | IZVEDENO |
| 23. Še naprej naj si prizadeva za spodbujanje in varstvo pravic žensk in otrok (Kuvajt). | IZVEDENO |
| 24. Še naprej naj si prizadeva za učinkovito izvajanje Deklaracije OZN o izobraževanju in usposabljanju za človekove pravice (Maroko).  | IZVEDENO |
| 25. Posebno pozornost naj v politikah vključevanja nameni izobraževanju in zaposljivosti Rominj, saj so ženske in otroci najranljivejši del romske skupnosti (Norveška). | IZVEDENO |
| 29. Še naprej naj si prizadeva za uvedbo usposabljanja za človekove pravice v šolski sistem in programe usposabljanja (Senegal). | IZVEDENO |
| 30. Še naprej naj si prizadeva za spodbujanje izobraževanja za človekove pravice na nacionalni in mednarodni ravni (Armenija). | IZVEDENO |
| 31. Razširi naj mandat svojih organov za zagotavljanje enakosti ter poveča njihove človeške in finančne vire (Avstralija). | IZVEDENO |
| 32. Sprejme naj nadaljnje ukrepe za krepitev mandata varuha človekovih pravic in tako zagotovi celovito upoštevanje pariških načel (Irska). | IZVEDENO |
| 33. Zagotovi naj, da bo njen urad varuha človekovih pravic deloval v skladu s pariškimi načeli, tudi tako da mu zagotovi ustrezne finančne in človeške vire (Malezija). | IZVEDENO |
| 34. Okrepi naj mandat varuha človekovih pravic in zagovornika načela enakosti ter poskrbi, da pri izvajanju njunih mandatov ne prihaja do podvajanj (Maroko). | IZVEDENO |
| 35. Pospeši naj reformo instituta varuha človekovih pravic, da bi zagotovila upoštevanje pariških načel (Tunizija). | IZVEDENO |
| 36. Zagotovi naj, da bo nacionalna ustanova za varstvo človekovih pravic delovala v skladu s pariškimi načeli, in razširi njen mandat, da bi lahko preiskovala domnevne primere mučenja in trpinčenja (Ukrajina). | IZVEDENO |
| 37. Zagotovi naj pogoje, da bo varuh človekovih pravic pridobil status A v skladu s pariškimi načeli, tako da razširi njegov mandat na sprejemanje prijav domnevnih primerov mučenja in zlorabe ter mu zagotovi zadostna sredstva, da bo lahko opravljal svoje naloge (Čile). | IZVEDENO |
| 38. Zagotovi naj, da bo njen varuh človekovih pravic deloval v skladu s pariškimi načeli (Egipt); še naprej naj si prizadeva zagotoviti, da bo varuh človekovih pravic deloval v skladu s pariškimi načeli (Peru); sprejme naj učinkovitejše ukrepe, da bo urad varuha človekovih pravic deloval v skladu s pariškimi načeli (Azerbajdžan). | IZVEDENO |
| 39. S potrebnimi ukrepi naj zagotovi, da bo njen varuh človekovih pravic v skupini A po pariških načelih, ki zadevajo status nacionalnih ustanov za varstvo človekovih pravic (Grčija). | IZVEDENO |
| 40. Izvaja naj program za otroke in mladino 2006–2016 (Izrael). | IZVEDENO |
| 42. Izvaja naj Program za otroke in mladino 2006–2016 (Saudova Arabija). | IZVEDENO |
| 43. Bolj naj sodeluje z ustreznimi pogodbenimi telesi OZN, predvsem pa naj Odboru za človekove pravice odda periodično poročilo, ki bi ga morala že leta 2010 (Uzbekistan). | IZVEDENO |
| 44. Prednostno naj obravnava diskriminacijo v javnem in zasebnem sektorju (Izrael). | IZVEDENO |
| 45. Bolj naj si prizadeva preprečevati oziroma omejevati dejanja in govore iz sovraštva, rasizma in ksenofobije, tudi na spletu (Malezija). | V IZVAJANJU |
| 46. S potrebnimi ukrepi naj inkriminira vsa dejanja iz nestrpnosti in sovražni govor (Pakistan). | V IZVAJANJU |
| 47. Okrepi naj ukrepe proti diskriminaciji in žrtvam olajša dostop do pravnih sredstev (Senegal). | IZVEDENO |
| 48. Bolj naj uskladi delovanje različnih ustanov, ki skrbijo za boj proti diskriminaciji (Španija). | V IZVAJANJU |
| 49. Okrepi naj boj proti diskriminaciji in nestrpnosti, zlasti do muslimanov, priseljencev in ljudi afriškega izvora, ter višje državne funkcionarje in politike pozove, naj se zoperstavijo rasističnemu ali ksenofobičnemu političnemu diskurzu (Tunizija). | V IZVAJANJU |
| 50. Sprejme naj politike, s katerimi bi vsem ljudem zagotavljala enake pravice brez diskriminacije na podlagi spola, vere, rase ali spolne usmerjenosti, kar zahtevajo mednarodni standardi (Urugvaj). | IZVEDENO |
| 51. Sprejme naj ukrepe, potrebne za učinkovit boj proti diskriminaciji s strani javnih in zasebnih akterjev (Belgija). | IZVEDENO |
| 52. Izboljša naj ukrepe, s katerimi bi zagotovila učinkovita pravna sredstva za morebitne žrtve diskriminacije (Benin). | IZVEDENO |
| 53. Še naprej naj oblikuje, izvaja in krepi javne politike za ozaveščanje o vprašanjih diskriminacije v družbi ter zagotovi učinkovita pravna sredstva za žrtve diskriminacije in osebe brez državljanstva (Brazilija). | IZVEDENO |
| 54. Izvaja in krepi naj politike proti diskriminaciji in nestrpnosti (Slonokoščena obala). | IZVEDENO |
| 55. Zagotovi naj spremljanje zakonodajnih ukrepov za varstvo in vključitev tujcev (Slonokoščena obala). | IZVEDENO |
| 56. Sprejme naj konkretne ukrepe za preprečevanje zločinov iz rasističnih nagibov ter razišče in kazensko preganja vse primere političnega diskurza, naperjenega proti manjšinam (Egipt). | V IZVAJANJU |
| 57. Še naprej naj vse oblike diskriminacije preprečuje s kampanjami, ki so namenjene že šolarjem, in izobraževanjem za človekove pravice (Mehika). | IZVEDENO |
| 58. Temeljito naj izvaja protidiskriminacijsko zakonodajo, da bi preprečevala kakršnokoli diskriminacijo, zlasti rasno in etnično, in se borila proti njej (Romunija). | IZVEDENO |
| 59. Še naprej naj si prizadeva za družbeno enakost žensk in moških (Nikaragva). | IZVEDENO |
| 60. Sprejme naj proaktivne ukrepe za zagotavljanje enakih možnosti in spodbujanje uravnotežene zastopanosti spolov na vodstvenih položajih ter izvaja nediskriminacijske politike, da bi zagotovila enako plačilo za ženske in moške (Bahrajn).  | IZVEDENO |
| 61. Sprejme naj ustrezne ukrepe, da bi več ženskam omogočila izvolitev na položaje (Benin). | IZVEDENO |
| 62. Še bolj naj bo prizadevna v boju proti rasni diskriminaciji in rasističnim napadom, zlasti na Rome (Islamska republika Iran). | V IZVAJANJU |
| 63. Izvaja naj ukrepe za preprečevanje diskriminacije Romov ter si še bolj prizadeva za boj proti vsem oblikam nestrpnosti in rasizma (Nigerija). | IZVEDENO |
| 64. Še naprej naj izvaja politiko za vzpostavitev zaupanja, razumevanja in spoštovanja med različnimi veroizpovedmi v državi (Maroko). | IZVEDENO |
| 65. Sprejme naj nediskriminacijske politike, da bi brez vsakršne diskriminacije uresničevala državljanske, politične, ekonomske, socialne in kulturne pravice vseh etničnih in verskih skupnosti (Pakistan). | IZVEDENO |
| 66. Še naprej naj se bori proti etnični nestrpnosti in zagotavlja, da se t. i. izbrisanim zagotovi popolno spoštovanje človekovih pravic (Portugalska). | IZVEDENO |
| 67. Zagotovi naj, da bodo imeli romski otroci enake možnosti dostopa do kakovostnega izobraževanja na vseh stopnjah (Slovaška). | V IZVAJANJU |
| 68. Še bolj naj bo prizadevna v boju proti diskriminaciji otrok iz narodnih manjšin, zlasti romskih otrok, in naj zmanjša število otrok, ki živijo v revščini (Poljska). | V IZVAJANJU |
| 69. Še bolj naj bo prizadevna v boju proti diskriminaciji narodnih manjšin, tudi Romov, in naj žrtvam diskriminacije zagotovi dostop do učinkovitega pravnega varstva (Ruska federacija). | V IZVAJANJU |
| 70. Inkriminira naj vse oblike diskriminacije Romov (Sierra Leone). | IZVEDENO |
| 71. Sprejme naj dodatne ukrepe za boj proti vsem oblikam diskriminacije romske skupnosti in ji zagotovi enake možnosti za uživanje ekonomskih, socialnih in kulturnih pravic, tudi na področju izobraževanja, zdravstvenega varstva, zaposlitve in nastanitve (Šrilanka). | IZVEDENO |
| 72. Dodatno naj izboljša življenjske pogoje Romov, zlasti z dostopom do tekoče vode, elektrike, nastanitve ter tudi izobrazbe, zaposlitve in zdravstvenega varstva za vse pripadnike romske skupnosti (Nekdanja jugoslovanska republika Makedonija). | IZVEDENO |
| 73. Občutno naj izboljša dostopnost pravnega sistema za romske posameznike in druge posameznike, ki so pripadniki diskriminiranih skupin, ter izpelje kampanjo za ozaveščanje teh manjšin o njihovih pravicah in načinih odprave krivice v primerih, ko so kršene njihove pravice (Združeno kraljestvo Velike Britanije in Severne Irske). | IZVEDENO |
| 74. Okrepi naj zakonodajne in praktične ukrepe, da bi preprečila vse oblike diskriminacije etničnih manjšin in tujcev (Uzbekistan). | IZVEDENO |
| 75. Zagotovi naj, da bodo Romi imeli pravico do primerne nastanitve, vode, komunalne ureditve, dela, izobraževanja ter uporabe svojih naselij (Bolivarska republika Venezuela). | IZVEDENO |
| 76. Izvede naj potrebne ukrepe za boj proti vsem oblikam nestrpnosti in sovražnemu govoru, naperjenim proti pripadnikom manjšin (Alžirija). | V IZVAJANJU |
| 77. Okrepi naj politiko za boj proti predsodkom do manjšin (Angola). | V IZVAJANJU |
| 78. Izvede naj dodatne ukrepe za odpravo diskriminacije romske skupnosti in drugih ranljivih skupin v državi (Argentina). | IZVEDENO |
| 79. Utrdi naj svoja izhodišča za človekove pravice, vključno z dostopom do usposabljanja za človekove pravice, da bi okrepila varstvo pred kršitvami romskih pravic (Avstralija). | IZVEDENO |
| 80. Bori naj se proti diskriminaciji Romov in izvaja posebne ukrepe na področju izobraževanja, nastanitve, zdravstvenega varstva in zaposlovanja ter razišče in kazensko preganja vse oblike diskriminacije romskih otrok (Azerbajdžan). | IZVEDENO |
| 81. Takoj naj sprejme pozitivne ukrepe za boj proti vsem oblikam diskriminacije, ksenofobije in podobnim oblikam nestrpnosti do romskih skupnosti in drugih etničnih skupin na področju dostopa do nastanitve, kakovostnega izobraževanja, zaposlitve in zdravstvenega varstva (Bahrajn). | IZVEDENO |
| 82. Izvede naj dodatne ukrepe, da bi vsem romskim skupnostim zagotovila pravico do uporabe njihovih naselij ter da bi spodbudila dostop do vode, komunalne ureditve, izobraževanja, zdravstvenega varstva in zaposlitve (Brazilija). | IZVEDENO |
| 83. Še bolj naj si prizadeva zagotoviti, da Romi ne bi bili žrtve diskriminacije, zlasti na področjih, kot sta dostop do nastanitve in pravica do pitne vode in komunalne ureditve (Čile). | IZVEDENO |
| 84. Še naprej naj okrepljeno vlaga v izobraževanje Romov in drugih manjšin (Kitajska). | IZVEDENO |
| 85. Okrepi naj dejavnosti za družbeno ozaveščanje o nujnosti odprave diskriminacije, nestrpnosti in sovražnega govora, ki so naperjeni proti manjšinam in drugim skupinam (Kostarika). | V IZVAJANJU |
| 86. Še naprej na okrepljeno izvaja ukrepe, da bi zagotovila spoštovanje človekovih pravic narodnih skupnosti, Romov in drugih etničnih skupin (Kuba). | IZVEDENO |
| 87. Okrepi naj ukrepe za boj proti diskriminaciji, pri tem pa naj posebno pozornost nameni položaju manjšin, in sicer s sprejetjem zakonov in politik za učinkovito spodbujanje in varstvo njihovih pravic (Ekvador). | IZVEDENO |
| 88. Izvede naj dodatne ukrepe za boj proti marginalizaciji in diskriminaciji Romov (Grčija). | IZVEDENO |
| 89. Pospeši naj sprejetje sprememb zakona o romski skupnosti in se bolj uskladi z vsemi akterji, da bi obravnavala strategije iz nacionalnega programa ukrepov za Rome (Mehika). | NEIZVEDENO |
| 90. Še naprej naj izboljšuje položaj Romov, njihov dostop do nastanitve, vode, komunalne ureditve, izobraževanja in zaposlitve ter si še bolj prizadeva za boj proti vsem oblikam nestrpnosti in rasizma do Romov (Tajska). | IZVEDENO |
| 91. Še bolj naj si prizadeva zmanjšati razlike v uživanju pravic med otroki iz manjšinskih skupin, zlasti romskimi otroki, in otroki večinskega prebivalstva (Avstrija). | IZVEDENO |
| 92. Uskladi naj pravice homoseksualnih parov s pravicami heteroseksualnih parov (Španija). | IZVEDENO |
| 93. Upošteva naj poziv Odbora za otrokove pravice, da se otrokom homoseksualnih parov zakonsko uredi njihov status in zagotovi varstvo pred diskriminacijo (Švedska). | IZVEDENO |
| 94. Zakonsko naj vzpostavi jasen pravni postopek za vrnitev pravic posameznikom, ki so bili izbrisani (Združeno kraljestvo Velike Britanije in Severne Irske). | IZVEDENO |
| 95. Sprejme naj celovito zakonodajo, ki bo urejala položaj izbrisanih in jim zagotovila primerno podporo in varstvo (Urugvaj). | IZVEDENO |
| 96. Takoj naj povrne stalno prebivališče izbrisanim in jim zagotovi primerno odškodnino (Bolivarska republika Venezuela). | IZVEDENO |
| 97. V celoti naj prizna državljanske in politične pravice izbrisanih državljanov in jim olajša popolno vključitev v družbo (Avstralija). | IZVEDENO |
| 98. Sprejme naj zakon o istospolni partnerski zvezi, da bi osebam LGBTI zagotovila več pravic (Hrvaška). | IZVEDENO |
| 99. Sprejme naj dodatne ukrepe, da bi t. i. izbrisanim olajšala dostop do stalnega prebivališča in državljanstva (Češka). | IZVEDENO |
| 100. Izvede naj ustrezne ukrepe, da bi izbrisanim osebam omogočila in olajšala pridobitev slovenskega državljanstva, pri tem pa naj posebno pozornost nameni otrokom oseb, izbrisanih leta 1992, ki so še vedno brez državljanstva. Zagotovi naj odškodnino vsem izbrisanim osebam in prilagodi njihovo odškodninsko shemo zneskom in merilom, ki jih je določilo Evropsko sodišče za človekove pravice; zagotovi naj izvajanje ukrepov za ponovno vključitev izbrisanih oseb (Francija). | IZVEDENO |
| 101. Zagotovi naj, da se jamstvena shema za mlade izvaja brez diskriminacije in da se za njeno učinkovito izvajanje namenijo zadostna sredstva (Indija). | IZVEDENO |
| 102. Izvede naj celovite ukrepe za varstvo pravic vseh narodnih manjšin, tudi t. i. izbrisanih oseb, in spodbujanje njihove popolne vključitve v družbo (Indija). | IZVEDENO |
| 103. Izvede naj pravne ukrepe za preprečevanje etnično motiviranih kaznivih dejanj (Islamska republika Iran). | IZVEDENO |
| 104. Jasno in celovito naj definira nasilje nad otroki ter kazensko preganja vse oblike nasilja, tudi nasilje v družini (Sierra Leone).  | IZVEDENO |
| 105. Izvede naj ukrepe, potrebne za oblikovanje celovite nacionalne strategije za preprečevanje in obravnavo vseh oblik nasilja nad ženskami in otroki (Islamska republika Iran). | V IZVAJANJU |
| 106. Izvede naj dodatne ukrepe za izvajanje nacionalnega programa preprečevanja nasilja v družini (Nizozemska); zagotovi naj izvajanje nacionalnega programa preprečevanja nasilja v družini 2009–2014 in preprečuje vse oblike nasilja nad ženskami in otroki, tudi nasilje v družini (Bahrajn). | IZVEDENO |
| 107. Pozornost naj nameni nasilju v družini (Nova Zelandija). | IZVEDENO |
| 108. Sprejme naj nacionalno strategijo za boj proti nasilju v družini (Ruska federacija). | V IZVAJANJU |
| 109. Okrepi naj ukrepe za boj proti nasilju v družini na splošno, predvsem pa nasilju nad otroki (Alžirija). | V IZVAJANJU |
| 110. Razširi naj definicijo nasilja v zakonu o preprečevanju nasilja v družini v skladu z mednarodnimi standardi, da bi odpravila vse oblike nasilja nad ženskami in deklicami (Mehika). | V IZVAJANJU |
| 111. Vzpostavi naj institucionalni mehanizem za boj proti diskriminaciji žensk in otrok ter nasilju nad njimi, zlasti otroki iz manjšin (Vietnam). | V IZVAJANJU |
| 112. Sprejme naj celovito nacionalno strategijo za preprečevanje vseh oblik nasilja nad otroki in boj proti njim (Irak). | V IZVAJANJU |
| 113. Še naprej naj krepi zakonodajni okvir za zaščito otrok pred nasiljem in zlorabo ter pripravi programe za ozaveščanje javnosti o negativnih posledicah telesnega kaznovanja in usposabljanje pedagogov in medijev za spodbujanje dobrih praks in pozitivnejših metod vzgoje otrok (Filipini). | IZVEDENO |
| 114. Zagotovi naj, da se pripravi in sprejme zakonodaja o prepovedi telesnega kaznovanja otrok, tudi v družini (Švedska).  | IZVEDENO |
| 115. Zakonsko naj prepove nesprejemljivo prakso telesnega kaznovanja otrok ter sprejme celovit zakon o otrocih, ki bi združeval določbe Konvencije o otrokovih pravicah (Bolivarska republika Venezuela). | IZVEDENO |
| 116. Z nacionalno zakonodajo naj izrecno prepove telesno kaznovanje v vseh okoljih, tudi v družini (Avstrija). | IZVEDENO |
| 117. Izvede naj ustrezne ukrepe za preprečevanje prisilnega otroškega dela v državi (Azerbajdžan). | IZVEDENO |
| 118. Sprejme naj celovit pravni okvir o otrokovih pravicah, tudi zato da bi popolnoma inkriminirala nasilje nad otroki (Romunija). | IZVEDENO |
| 119. Okrepi naj svoja prizadevanja, da bi zagotovila strokovno usposabljanje za preiskovalce, tožilce in sodnike o izvajanju zakona s področja trgovine z ljudmi (Norveška). | IZVEDENO |
| 120. Zagotovi naj dodatno zaščito žrtev trgovine z ljudmi s pristopom, ki temelji na človekovih pravicah, ter zagotovi, da so žrtve trgovine z ljudmi sistematično seznanjene z možnostjo obdobja okrevanja in razmisleka (Moldavija). | IZVEDENO |
| 121. Še bolj naj bo prizadevna v boju proti trgovini z ljudmi in razširi mednarodno sodelovanje na tem področju (Ruska federacija). | IZVEDENO |
| 122. Bori naj se proti trgovini z ljudmi in kaznuje storilce ter rehabilitira žrtve in jim zagotovi odškodnino (Bolivarska republika Venezuela). | IZVEDENO |
| 123. Okrepi naj ukrepe proti trgovini z ljudmi, zlasti z ženskami in otroki (Afganistan). | IZVEDENO |
| 124. Še naprej naj bo prizadevna v boju proti trgovini z ljudmi (Armenija); še naprej naj si prizadeva proti trgovini z ljudmi, zlasti z ženskami in otroki, tako da kazensko preganja storilce (Kostarika); izvede naj učinkovite ukrepe za preprečevanje trgovine z ljudmi, tudi z ženskami in otroki (Uzbekistan); bori naj se proti trgovini z ljudmi, zlasti z ženskami in otroki, ter kazensko preganja in preiskuje storilce teh kaznivih dejanj (Azerbajdžan).  | IZVEDENO |
| 125. Vlaga naj v človeške in finančne vire sekretariata delovne skupine in nacionalnega koordinatorja za boj proti trgovini z ljudmi, zato da lahko uspešno izpolnita vse naloge v okviru svojega mandata (Češka). | IZVEDENO |
| 126. Podvoji naj svoja prizadevanja proti trgovini z ljudmi, zlasti trgovini z otroki (Indija). | IZVEDENO |
| 127. Izvede naj ustrezne ukrepe, da bi zagotovila uspešnost svoje medresorske delovne skupine za boj proti trgovini z ljudmi in nacionalnega koordinatorja za boj proti trgovini z ljudmi ter še naprej ozavešča javnost o tem problemu (Indonezija). | IZVEDENO |
| 128. Zagotovi naj večjo učinkovitost sodišč, da bi zagotovila pravico do sojenja v razumnem roku (Združene države Amerike). | IZVEDENO |
| 129. Sprejme naj kodeks ravnanja za sodnike in tožilce (Bolivarska republika Venezuela). | IZVEDENO |
| 130. Doda naj posebne določbe glede otrok v kazenski zakonik ter popolnoma uskladi sistem pravnega varstva za mladoletnike z mednarodnimi standardi (Poljska). | V IZVAJANJU |
| 131. Zagotovi naj varstvo družine kot osnovne in temeljne enote družbe (Egipt). | IZVEDENO |
| 133. Razmisli naj o ratifikaciji Konvencije št. 189 Mednarodne organizacije dela o dostojnem delu za delavce v gospodinjstvu (Nikaragva). | IZVEDENO |
| 134. Sprejme naj in v celoti izvaja potrebne zakone za varstvo pred vmešavanjem v ustanavljanje, delovanje in vodenje delavskih organizacij ter tako upošteva priporočila Mednarodne organizacije dela (Združene države Amerike). | IZVEDENO |
| 135. Izboljša naj socialno varstvo in življenjske pogoje najranljivejših skupin prebivalstva (Alžirija). | IZVEDENO |
| 136. Učinkoviteje naj ukrepa, da bi se spoprijela z negativnimi vplivi gospodarske krize na prebivalstvo (Kuba). | IZVEDENO |
| 137. Še naprej naj si prizadeva, da bi do leta 2020 zmanjšala število oseb, ki so na pragu revščine ali jim grozi socialna izključenost (Malezija).  | IZVEDENO |
| 138. Zagotovi naj pravno varstvo pred prisilno izselitvijo (Nigerija).  | IZVEDENO |
| 139. Upošteva naj priporočila posebnega poročevalca ZN o pravici do vode in komunalne ureditve glede dostopa Romov do vode (Izrael). | IZVEDENO |
| 140. Še naprej naj izvaja ukrepe, da bi zagotovila splošni dostop do varne pitne vode in komunalne ureditve (Portugalska). | IZVEDENO |
| 141. Pospešeno naj si prizadeva za dokončanje nacionalnega programa varovanja duševnega zdravja, da bi zmanjšala število samomorov (Kostarika). | IZVEDENO |
| 142. Razmisli naj o ustreznem načinu zagotavljanja splošnega dostop do zdravstvenih storitev ter širšem obsegu zdravstvenih storitev v okviru obveznega zdravstvenega zavarovanja, da bi vanj vključila ustrezno sekundarno in terciarno zdravstveno varstvo (Tajska). | IZVEDENO |
| 143. Zagotovi naj, da se v okviru obveznega zdravstvenega zavarovanja izvaja tudi sekundarno in terciarno zdravstveno varstvo (Nigerija). | IZVEDENO |
| 145. Zagotovi naj zadostna sredstva, da bi spodbujala spoštovanje pravic invalidov (Vietnam). | IZVEDENO |
| 146. Še naprej naj krepi varstvo invalidov, tako da povečuje njihove zaposlitvene možnosti, da bi resnično izboljšala njihove življenjske pogoje (Kitajska). | IZVEDENO |
| 147. Ugotovi naj, kakšne so trenutne možnosti invalidov za uresničevanje pravice do udeležbe na volitvah, da bi v posvetu z ustreznimi deležniki določila potrebne spremembe in da bi z ukrepi invalidom zagotovila uresničevanje volilne pravice (Madžarska).  | IZVEDENO |
| 148. Še naprej naj izboljšuje dostopnost javnega prevoza in infrastrukture za invalide (Španija). | IZVEDENO |
| 149. Zagotovi naj, da bodo izbrisane osebe lahko v celoti uživale politične, državljanske, ekonomske in socialne pravice, tudi na področju zdravstvenega in socialnega varstva, izobraževanja in zaposlitve, tako da zakonsko uredi status preostalih izbrisanih oseb in zagotovi primerno odškodnino osebam, ki jih je prizadel izbris (Irska). | IZVEDENO |
| 150. Upošteva naj priporočila, ki jih je glede diskriminacije Romov Slovenija sprejela v prvem krogu univerzalnega periodičnega pregleda (Izrael). | IZVEDENO |
| 151. Še naprej naj veliko pozornosti namenja učinkoviti uporabi obstoječega zakonodajnega okvira glede uporabe manjšinskih jezikov (Italija). | IZVEDENO |
| 152. Sprejme naj potrebne ukrepe, da bi bolje upoštevala priporočila Sveta Evrope glede uporabe manjšinskih jezikov, s posebnim poudarkom na pravicah avtohtone italijanske manjšine (Italija). | IZVEDENO |
| 155. Še naprej naj si prizadeva za obravnavo in varstvo pravic etničnih manjšin, zlasti položaja Romov, ki živijo v Sloveniji (Nova Zelandija). | IZVEDENO |
| 158. Še naprej naj povečuje dodatna sredstva za izboljšanje življenjskih pogojev Romov v neformalnih naseljih, tako da krepi njihovo pravico do uporabe teh naselij, ter zagotavlja spoštovanje človekove pravice do pitne vode in komunalne ureditve in dostop do elektrike (Španija). | IZVEDENO |
| 159. Vključi naj romske organizacije in skupnosti v pripravo in izvajanje strategije vključevanja Romov (Združene države Amerike). | IZVEDENO |
| 160. Še naprej naj si prizadeva za varstvo človekovih pravic manjšin v državi (Gvatemala). | IZVEDENO |
| 161. Zakonsko naj uredi status vseh izbrisanih oseb s poreklom iz drugih nekdanjih jugoslovanskih republik (Sierra Leone). | IZVEDENO |
| 162. Izvede naj dodatne ukrepe, da bi rešila problem asimilacije in zmanjšala razkorak med zakonodajnim okvirom in njegovo dejansko uporabo v zvezi z uporabo manjšinskih jezikov v javnih službah (Madžarska). | IZVEDENO |

## PRIPOROČILA, vzeta na znanje

| **PRIPOROČILO** | **OCENA URESNIČEVANJA** |
| --- | --- |
| 6. Ratificira naj Mednarodno konvencijo o varstvu pravic vseh delavcev migrantov in članov njihovih družin (Islamska republika Iran). | NEIZVEDENO |
| 7. Razmisli naj o izvedbi začetnih ukrepov za ratifikacijo Mednarodne konvencije o varstvu pravic vseh delavcev migrantov in članov njihovih družin (Filipini). | NEIZVEDENO |
| 8. Ratificira naj Mednarodno konvencijo o varstvu pravic vseh delavcev migrantov in članov njihovih družin (Senegal, Sierra Leone, Bolivarska republika Venezuela, Peru, Urugvaj). | NEIZVEDENO |
| 9. Razmisli naj o ratifikaciji Mednarodne konvencije o varstvu pravic vseh delavcev migrantov in članov njihovih družin (Šrilanka). | NEIZVEDENO |
| 10. Ratificira naj Mednarodno konvencijo o varstvu pravic vseh delavcev migrantov in članov njihovih družin (Bosna in Hercegovina).  | NEIZVEDENO |
| 11. Razmisli naj o možnosti ratifikacije Mednarodne konvencije o varstvu pravic vseh delavcev migrantov in članov njihovih družin (Ekvador). | NEIZVEDENO |
| 12. Ratificira naj Mednarodno konvencijo o varstvu pravic vseh delavcev migrantov in članov njihovih družin, in sicer na podlagi dejstva, da 98. odstavek nacionalnega poročila razlaga, da je zadeva trenutno v obravnavi (Egipt). | NEIZVEDENO |
| 13. Še naprej naj si prizadeva ratificirati Mednarodno konvencijo o varstvu pravic vseh delavcev migrantov in članov njihovih družin (Indonezija). | NEIZVEDENO |
| 17. Pristopi naj h Konvenciji o zmanjšanju števila oseb brez državljanstva iz leta 1961 in izvede ustrezne ukrepe za zmanjšanje števila oseb brez državljanstva (Madžarska). | NEIZVEDENO |
| 19. Razveljavi naj določbe zakona o zakonski zvezi in družinskih razmerjih, ki niso v skladu s Konvencijo o otrokovih pravicah (Izrael). | IZVEDENO |
| 26. Razmisli naj o ustanovitvi urada varuha otrokovih pravic, ki bi skrbel izključno za varstvo otrokovih pravic (Poljska). | IZVEDENO |
| 27. Razmisli naj o oblikovanju nacionalnih kazalnikov uresničevanja človekovih pravic, tj. instrumenta, ki bi omogočal natančnejše in enotnejše ocenjevanje, kako učinkovito se uresničujejo človekove pravice (Portugalska). | NEIZVEDENO |
| 28. Sprejme naj enoten in celovit zakon o otrokovih pravicah (Saudova Arabija). | IZVEDENO |
| 41. Sprejme naj spremembe zakona o zakonski zvezi in družinskih razmerjih v skladu s preteklimi prizadevanji ter doda določbo, ki prepoveduje druge oblike ponižujočega ravnanja z otroki, kot je psihično nasilje (Norveška). | IZVEDENO |
| 132. Popolnoma naj uskladi nacionalno zakonodajo z mednarodnimi standardi svobode izražanja, tako da v notranjem pravu dekriminalizira razžalitev (Estonija). | NEIZVEDENO |
| 144. Zagotovi naj dodatna sredstva za ohranjanje jezikov in kulture narodnih skupnosti, tudi nemško govoreče skupnosti, ki je že zelo dolgo pomemben del slovenske družbe (Avstrija). | NEIZVEDENO |
| 153. Še naprej naj krepi institucionalni okvir za spodbujanje in varstvo pravic manjšin v državi (Črna gora). | NEIZVEDENO |
| 154. Izvede naj vse potrebne ukrepe, da bi zagotovila enakopravno, zakonito in pravično obravnavanje manjšin, tudi Romov (Nizozemska). | NEIZVEDENO |
| 156. Ponovno naj obravnava podlago za priznavanje statusa narodne manjšine (Srbija). | NEIZVEDENO |
| 157. Razmisli naj o vključitvi vprašanja o narodnosti v prihodnji popis prebivalstva, da bi ugotovila, katere etnične skupine živijo v Sloveniji (Srbija). | IZVEDENO |
| 163. Vzpostavi naj konvencije, da bi preprečila kršenje pravic migrantov (Nigerija). | NEIZVEDENO |